મુલુંડ (ઈસ્ટ)માં ગવાનપાડા વિસ્તારમાં રહેતાં ૬૨ વર્ષનાં પલ્લવી રવિશંકર ભટ્ટ ગયા રવિવારે ૨૧ ફેબ્રુઆરીએ બોરીવલીના માલપાણી ગ્રાઉન્ડમાં ભાણેજનાં લગ્નમાં ગયાં હતાં. સાંજે ૪ વાગ્યે લગ્નમાંથી પાછાં ફરતી વખતે બસની ઇન્ક્વાયરી કરતાં ચેઇન-સ્નૅચરો ત્યાં આવી પહોંચ્યા હતા અને પલ્લવીબહેનની ચેઇન તેમ જ અઢી તોલાનું ૭૫,૦૦૦ રૂપિયાનું મંગળસૂત્ર ખેંચી તેમને જોરથી ધક્કો મારી નાસી ગયા હતા. આ ઘટનામાં પલ્લવીબહેન ગંભીર રીતે ઈજા પામતાં તેમને જમણા હાથમાં બે ફ્રૅક્ચર થયાં હતાં અને ગઈ કાલે તેમનું ઑપરેશન કરવામાં આવ્યું હતું. આ સંદર્ભે બોરીવલી પોલીસે ફક્ત ઘટનાની નોંધ કરી હતી, પરંતુ કેસ નોંધ્યો નહોતો.